|  |  |
| --- | --- |
|  | REPUBLIKA HRVATSKA |
|  | **KOPRIVNIČKO - KRIŽEVAČKA ŽUPANIJA****Upravni odjel za prostorno uređenje, gradnju, zaštitu okoliša i zaštitu prirode** |

KLASA: 351-03/17-01/60
URBROJ: 2137/1-05/01-19-63
Koprivnica, 11. ožujka 2019.

Na temelju odredbi članka 23. stavka 3. i 4. Uredbe o strateškoj procjeni utjecaja strategije, plana i programa na okoliš ("Narodne novine" br. 3/17), članka 5. i članka 12., stavka 3, članka 16. i članka 17. Uredbe o informiranju javnosti i zainteresirane javnosti u pitanjima zaštite okoliša ("Narodne novine" br. 64/08) i članka 96. stavka 2. Zakona o prostornom uređenju („Narodne novine“ broj 153/13, 65/17, 114/18) u postupku izrade IV. Izmjena i dopuna Prostornog plana Koprivničko-križevačke županije Upravni odjel za prostorno uređenje, gradnju, zaštitu okoliša i zaštitu prirode Koprivničko-križevačke županije objavljuje

**OBAVIJEST O NOVOM TERMINU**

**JAVNE RASPRAVE**

**O PRIJEDLOGU IV. IZMJENA I DOPUNA**
**PROSTORNOG PLANA KOPRIVNIČKO-KRIŽEVAČKE ŽUPANIJE**

**I**

**STRATEŠKOJ STUDIJI O UTJECAJU NA OKOLIŠ IV. IZMJENA I DOPUNA PROSTORNOG PLANA KOPRIVNIČKO-KRIŽEVAČKE ŽUPANIJE**

**I.**

Javna rasprava o Prijedlogu IV. Izmjena i dopuna Prostornog plana Koprivničko-križevačke županije (u daljnjem tekstu: Prijedlog Plana) i Strateškoj studiji o utjecaju na okoliš IV. Izmjena i dopuna Prostornog plana Koprivničko-križevačke županije (u daljnjem tekstu: Strateška studija) trajat će 30 dana, te **započeti 25. ožujka 2019. godine i završiti 23. travnja 2019. godine.**

 **II.**

Javni uvid u Prijedlog Plana i Stratešku studiju moći će se obaviti od 25. ožujka do 23. travnja 2019. godine, radnim danom od 8,00 do 14,00 sati na slijedećim mjestima:

* Koprivnica - u prostorijama Upravnog odjela za prostorno uređenje, gradnju, zaštitu okoliša i zaštitu prirode Koprivničko-križevačke županije u Koprivnici, Ulica Antuna Nemčića 5, soba 44,
* Križevci - u prostorijama Upravnog odjela za prostorno uređenje, gradnju, zaštitu okoliša i zaštitu prirode Koprivničko-križevačke županije, Ispostava Križevci, Ivana Zakmardija Dijankovečkog 12,
* Đurđevac - u prostorijama Upravnog odjela za prostorno uređenje, gradnju, zaštitu okoliša i zaštitu prirode Koprivničko-križevačke županije, Ispostava Đurđevac, Stjepana Radića 1.

**III.**

Prijedlog IV. Izmjena i dopuna Prostornog plana Koprivničko-križevačke županije i Strateške studije biti će s danom početka javne rasprave dostupni javnosti i na službenim mrežnim stranicama Koprivničko-križevačke županije ([www.kckzz.hr](http://www.kckzz.hr)) i Zavoda za prostorno uređenje Koprivničko-križevačke županije ([www.prostorno-kkz.hr](http://www.prostorno-kkz.hr)).

 **IV.**

Javna izlaganja o Prijedlogu IV. Izmjena i dopuna Prostornog plana Koprivničko-križevačke županije održat će se prema sljedećem rasporedu:

* **u utorak, 02. travnja 2019**. godine, s početkom u **11,00** sati u Gradskoj vijećnici u Koprivnici, Zrinski trg 1;
* **u srijedu, 03. travnja 2019**. godine, s početkom u **11,00** sati u Gradskoj vijećnici u Križevcima, I. Z. Dijankovečkog 12;
* **u četvrtak, 04. travnja 2019**. godine, s početkom u **11,00** sati u Gradskoj knjižnici Đurđevac u Đurđevcu, Trg Sv. Jurja 1.

**V.**

Mišljenja, prijedlozi i primjedbe zainteresirane javnosti na Prijedlog Plana i Stratešku studiju moći će se dostaviti pisanim putemnositelju izrade Upravnom odjelu za prostorno uređenje, gradnju zaštitu okoliša i zaštitu prirode Koprivničko-križevačke županije, Koprivnica, Ulica Antuna Nemčića 5, s naznakom *„Javna rasprava za IV. Izmjene Prostornog plana i Stratešku studiju,* dati usmeno u zapisnik za vrijeme trajanja javnih izlaganja i upisivati u knjigu primjedbi na mjestima javnog uvida za vrijeme trajanja javnog uvida, sve **zaključno sa zadnjim danom javne rasprave, 23. travnjem 2019. godine**.

Mišljenja, prijedlozi i primjedbe koji neće biti dostavljeni u roku ili neće biti čitko i razumljivo pisani, uz ime i prezime, adresu i potpis podnositelja, neće se uzeti u obzir prilikom pripreme izvješća o javnoj raspravi.

**VI.**

Ova obavijest o javnoj raspravi o Prijedlogu Plana i Strateškoj studiji objavit će se u službenom glasilu Koprivničko-križevačke županije, na mrežnim stranicama Ministarstva graditeljstva i prostornoga uređenja i na mrežnim stranicama Koprivničko-križevačke županije te gradova Koprivnica, Đurđevac i Križevci te objavnim pločama Županije i gradova.

**VII.**

Nositelj izrade će svim javnopravnim tijelima određenim posebnim propisima koja su dala ili trebala dati zahtjeve za izradu IV. Izmjena i dopuna Prostornog plana Koprivničko-križevačke županije dostaviti posebnu obavijest o javnoj raspravi sukladno Zakonu o prostornom uređenju.

Pročelnik:

Damir Petričević, mag.ing.aedif.